РЕПУБЛИКА БЪЛГАРИЯ
     В И С Ш    С Ъ Д Е Б Е Н    С Ъ В Е Т

ПРОТОКОЛ № 3

от заседание на комисия „Съдебна карта, натовареност и съдебна статистика“ към съдийската колегия на Висшия съдебен съвет,
проведено на 18 февруари 2026 г.

Днес, 18 февруари 2026 г. от 14:00 часа се проведе заседание на комисия „Съдебна карта, натовареност и съдебна статистика“ към съдийската колегия на Висшия съдебен съвет, в състав:
    ПРЕДСЕДАТЕЛ:
    ЗАМ. - ПРЕДСЕДАТЕЛИ	ДАНИЕЛА МАРЧЕВА
АТАНАСКА ДИШЕВА 
ДРАГОМИР КОЯДЖИКОВ - отсъства
	
От администрацията на Висшия съдебен съвет присъстват експертните сътрудници към комисията: Олга Кадънкова – директор на дирекция „СКНСС“, Арсения Тодорова – началник отдел „СС“, дирекция „СКНСС“, Гергана Георгиева – гл. експерт – юрисконсулт/комисия в отдел „СКН“, дирекция „СКНСС“, Малина Александрова – гл. експерт в отдел „СКН“, дирекция „СКНСС“, Бетина Димитрова – ст. експерт – юрисконсулт в отдел „СКН“, дирекция „СКНСС“ и Цвета Котева – мл. експерт – юрисконсулт в отдел „СКН“, дирекция „СКНСС“.

Заседанието протече при следния дневен ред:

        1. Предложение във връзка с постъпило писмо от г-жа Галина Захарова – председател на Върховния касационен съд относно оказване на съдействие на членовете на сформираната с решение на КСКНСС към СК на ВСС по протокол № 14/16.12.2025 г., т. 2 ВРГ от страна на пенсионирани съдии от ВКС във връзка с анализ на делата, преоценка на коефициентите за тежест и прецизиране на обхвата на групите за натовареност.
(Писмо с вх. № ВСС-1381/13.02.2026 г.)

       2. Доклад от г-жа Аделина Кандова - началник отдел „Международна дейност“ във връзка с предоставяне на отговори по Въпросник за оценка на европейските съдебни системи на Европейската комисия по ефективност на правосъдието на Съвета на Европа – данни за 2025 г. 
(Доклад с вх. № ВСС-386/16.01.2026 г.)

	По дневния ред:

	  ОТНОСНО точка 1 от дневния ред: Предложение във връзка с постъпило писмо от г-жа Галина Захарова – председател на Върховния касационен съд относно оказване на съдействие на членовете на сформираната с решение на КСКНСС към СК на ВСС по протокол № 14/16.12.2025 г., т. 2 ВРГ от страна на пенсионирани съдии от ВКС във връзка с анализ на делата, преоценка на коефициентите за тежест и прецизиране на обхвата на групите за натовареност.
(Писмо с вх. № ВСС-1381/13.02.2026 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:
									
1. Приема за целесъобразно да се изпрати допълнително писмо до председателя на Върховния касационен съд, с молба да бъдат излъчени магистрати или пенсионирани съдии от Наказателна колегия при ВКС за оказване на съдействие на членовете на постоянната работна група по наказателни дела, сформирана с решение по протокол № 7/27.05.2020 г., т. 7 на комисията във връзка с анализ на делата, преоценката на коефициентите за тежест и прецизирането на обхвата на групите за натовареност по наказателните дела. 

           ОТНОСНО точка 2 от дневния ред: Доклад от г-жа Аделина Кандова - началник отдел „Международна дейност“ във връзка с предоставяне на отговори по Въпросник за оценка на европейските съдебни системи на Европейската комисия по ефективност на правосъдието на Съвета на Европа – данни за 2025 г. 
(Доклад с вх. № ВСС-386/16.01.2026 г.)

	МОТИВИ:  На основание чл. 30, ал. 5, т. 12 от Закона за съдебната власт, Съдийската колегия на Висшия съдебен съвет ежегодно анализира и отчита степента на натовареност на органите на съдебната власт. 
	В изпълнение на своите правомощия, посочени в чл. 22, ал. 2, т. 3 от Правила за работа на съдийската колегия на висшия съдебен съвет (приети с реш. на СК на ВСС по пр. № 7/07.06.2016 г., изм. и доп. с реш. на СК на ВСС по пр.л № 15 от 11.04.2022 г.) КСКНСС към СК на ВСС два пъти годишно анализира и отчита степента на натовареност на съдиите и съдилищата. Събирането и обработването на данните, въз основа на които се извършва този анализ, се осъществява по реда на „Методика за контрол и проверка на статистическите данни, отчитащи дейността на съдебните органи и съдиите в Република България“ (приета с решение на ВСС по пр. № 49/01.10.2015 г., изм. с решение на СК на ВСС по пр. № 32/12.11.2025 г.). Съгласно методиката, попълнените от съдилищата годишни статистически отчетни форми се изпращат в администрацията на Висшия съдебен съвет в срок до 10 февруари на текущата година, след което подлежат на последваща проверка, обработка и обобщаване.
	Предвид необходимостта статистическите данни да бъдат обобщени  и приети по установения ред, отговорите на въпросите от компетентността на комисията, които се отнасят до движението на делата през 2025 г., могат да бъдат предоставени след приключване на процедурата по тяхната проверка, окончателно обобщаване и приемане от КСКНСС към СК на ВСС, съответно от Съдийската колегия на Висшия съдебен съвет.
С оглед горното и при съобразяване на примерното разпределение по комисии на въпросите от Въпросника за оценка на европейските съдебни системи на Европейската комисия по ефективност на правосъдието на Съвета на Европа – данни 2025 г.,  

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1.  Приема изготвените отговори по въпроси № 12; 65; 66; 67; 68; 69 от Въпросник за оценка на европейските съдебни системи на Европейската комисия за ефективност на правосъдието на Съвета на Европа – данни за 2025 г. и  въпрос № 11 от ИКТ частта, от компетентността на комисията.

2. Изготвените отговори по т. 1 да се предоставят на дирекция „Международна дейност, връзки с обществеността и протокол“ в АВСС, за обобщаване.

3. Да се уведоми дирекция „Международна дейност, връзки с обществеността и протокол“, че отговорите на въпроси № 52; 53; 54; 55; 58; 59; 60; 61 ще бъдат своевременно предоставени след обобщаване на годишните статистически отчети на съдилищата за 2025 г. и приемането им от КСКНСС към СК на ВСС, съответно от СК на ВСС.

ПРЕДСЕДАТЕЛ НА КОМИСИЯ 
„СЪДЕБНА КАРТА, НАТОВАРЕНОСТ 
И СЪДЕБНА СТАТИСТИКА“
КЪМ СК НА ВСС: / п /

			ДАНИЕЛА МАРЧЕВА